CELEX: E2014P0021
Language: fi
Date: 2014-10-22 00:00:00
Title: EFTAn valvontaviranomaisen 22 päivänä lokakuuta 2014 Islantia vastaan nostama kanne (Asia E-21/14)

18.12.2014   
            
            
               FI
            
            
               Euroopan unionin virallinen lehti
            
            
               C 455/15
            
         EFTAn valvontaviranomaisen 22 päivänä lokakuuta 2014 Islantia vastaan nostama kanne
   (Asia E-21/14)
   (2014/C 455/10)
   EFTAn valvontaviranomainen, Rue Belliard 35, 1040 Brussels, Belgium, asiamiehinään Markus Schneider ja Clémence Perrin, nosti 22 päivänä lokakuuta 2014 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               julistamaan, että jättäessään säädetyssä määräajassa hyväksymättä Euroopan talousalueesta tehdyn sopimuksen liitteessä II olevan IV luvun 4 kohdassa tarkoitetun säädöksen (Euroopan parlamentin ja neuvoston direktiivi 2010/30/EU, annettu 19 päivänä toukokuuta 2010, energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin), sellaisena kuin se on mukautettuna ETA-sopimukseen pöytäkirjalla 1, täytäntöönpanemiseksi tarvittavat toimenpiteet ja/tai jättäessään ilmoittamatta kyseisistä toimenpiteistä viipymättä EFTAn valvontaviranomaisille Islanti on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa;
            
         
               2.
            
            
               velvoittamaan Islannin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Islanti ei ole noudattanut 18. helmikuuta 2014 mennessä EFTAn valvontaviranomaisen 18 päivänä joulukuuta 2013 antamaa perusteltua lausuntoa. Lausunto koskee sitä, että Islanti ei ole saattanut osaksi kansallista lainsäädäntöään ETA-sopimuksen liitteessä II olevan IV luvun 4 kohdassa tarkoitettua, energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 19 päivänä toukokuuta 2010 annettua Euroopan parlamentin ja neuvoston direktiiviä 2010/30/EU, sellaisena kuin se on mukautettuna ETA-sopimukseen pöytäkirjalla 1.
            
         
               —
            
            
               EFTAn valvontaviranomainen toteaa, että Islanti on laiminlyönyt säädöksen 16 artiklan ja ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet ja/tai jättäessään ilmoittamatta kyseisistä toimenpiteistä valvontaviranomaiselle säädetyssä määräajassa.